Cresc tensiunile între Phenian și Seul. Coreea de Nord a găsit o dronă din Sud și spune că orice alt incident va fi „o declarație de război”
Ministerul Apărării din Coreea de Nord a transmis sâmbătă, 19 octombrie, că a găsit resturile a cel puțin o dronă originară din Coreea de Sud, după ce anterior a acuzat Seulul de trimiterea mai multor aeronave care să răspândească propagandă. Phenianul a insistat că va considera orice alt incident de acest tip drept declanșarea unui conflict.